Video Aryan, copilul salvat miraculos după 25 de ore, a fost externat și merge acasă. Mama copilului: Se simte bine, au fost momente dificile
Data actualizării: Data publicării:
Aryan, băiețelul de doi ani din Botoșani care a supraviețuit miraculos 25 de ore în pădure, a fost externat din spital. Medicii spun că micuțul este sănătos tun și copilul s-a întors astăzi în brațele părinților. Mama și tatăl lui Aryan sunt recunoscutori că micuțul lor a rezistat până la venirea salvatorilor și îl consideră un "erou".
Tatăl lui Aryan:Hello Reporter: Cum vă simțiți că mergeți acasă? Mama lui Aryan:Foarte bine, suntem foarte obosiți, dar ne simțimbine acum? Reporter: Sunteți bine. Cum a fost experiența? Mama lui Aryan:Nu am cuvinte să spun. Reporter:Aryan cum se simte? Mama lui Aryan:Foarte bine. Este sănătos. (sursa video: Monitorul de Botoșani)
Zâmbitor și sănătos tun, Aryan a plecat alături de părinți de la spitalul din Botoșani unde a fost dus pentru investigații. Medicii au conchis, după rezultate, că cele 25 de ore petrecute în frig nu l-au afectat pe micuț.
Mama lui Aryan: Nu știu dacă voi putea să-i povestesc când o să fie mare, pentru ca este foarte greu. Clipele prin care a trecut el acolo, și noi, toate momentele au fost foarte dificile.
Părinții nu se mai dezlipesc o clipă de copil și spun că pentru vârsta lui a dat dovadă de un curaj și o putere incredibile.
Mama lui Aryan: Este eroul meu, miracolul meu. Nu doresc la nimeni să treacă prin ce am trecut noi. Reporter: De plecat în Marea Britanie când plecați? Mama lui Aryan: Nu știm încă când o să plecăm în Marea Britanie. Este foarte greu după ceea ce s-a întâmplat. Vom mai rămâne aici o perioadă. Reporter: Dar cert este căîl veți lua cu dumneavoastră. Mama lui Aryan:Clar îl vom lua cu noi.
Tatăl lui Aryan: Mulțumesc lui Dumnezeu pentru asta. Dumnezeu i-a dăruit copilului meu o a doua șansă la viață. O mulțime de oameni ne-au ajutat, în Londra, Pakistan, mulți oameni s-au rugat pentru noi. Nu știu cum să le mulțumesc tuturor.
Pentru salvarea lui Aryan au fost mobilizate forțe impresionante. 400 de poliţişti, jandarmi şi voluntari cu ATV-uri, drone și un elicopter au pornit în căutarea lui. L-au găsit teafăr în mod miraculos după 25 de ore.
Aryan:Am văzut lupul! Reporter: Ai văzut lupul? Aryan: Da! Reporter: Și era mare? Ce-ai făcut? Te-ai urcat în copac? Aryan: Da... M-am ascuns! Reporter: Unde te-ai ascuns? Aryan: M-am ascuns! Reporter: Nu ți-a fost frig? Aryan: Da, a fost frig! Și a venit ploaia! Nu mai plânge! Mama lui Aryan: Nu mai plânge mami, nu mai. Reporter: Ești foarte curajos, Aryan, ne dai un pupic?